Foto: Anadolu Turkiya prezidenti Rajab Toyyib Erdo‘g‘an va BMT bosh kotibi Antoniu Guterrish telefon orqali muloqot o‘tkazdi. Bu haqda Anadolu manbaga asosan xabar bermoqda. Agentlik ma’lumotlariga ko‘ra, tomonlar Isroilning G‘azo sektoridagi xatti-harakatlariga jahon hamjamiyati tomonidan yanada qattiq reaksiya bildirilishi lozimligini ta’kidlab o‘tishgan. Qayd etilishicha, ular BMTning G‘azo sektoriga harbiy jinoyatlar bo‘yicha ekspertlarni yuborishga doir qarorini ijobiy baholashdi. Ushbu ekspertlar mintaqada falastinliklarning o‘limini surishtiruvdan o‘tkazadi. Eslatib o‘tamiz, avvalroq Al-Quds ishlari bo‘yicha vazir Falastin bilan nizo qanday shartda to‘xtashini aytgandi.